ΑΠΟΦΑΣΕΙΣ
Αριθμ. 4094
Επικαιροποίηση Κανονισμού Λειτουργίας του
Διατμηματικού Προγράμματος Μεταπτυχιακών
Σπουδών με τίτλο «Οικονομική Επιστήμη» των
Τμημάτων Οικονομικής Επιστήμης και Διεθνών
και Ευρωπαϊκών Οικονομικών Σπουδών της Σχολής Οικονομικών Επιστημών του Οικονομικού
Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
(συνεδρίαση 13η/04.04.2024/8β)
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141), ιδίως την
παρ. 4κγ του άρθρου 16, την παρ. 2γ του άρθρου 79 και
το άρθρο 80,
2. την περ. (θ) της παρ. 2 του άρ. 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131),
3. το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα, όπως διατηρήθηκε σε
ισχύ με την περ. 22 του άρθρου 119 του ν. 4622/2019
(Α’ 133),
4. την 1284/12.02.2024 (ΑΔΑ: 6ΙΖΤ469Β4Μ-Ρ9Μ.) πράξη Πρύτανη περί ανασυγκρότησης της Συγκλήτου του
Οικονομικού Πανεπιστημίου Αθηνών από 12.02.2024,
5. την 5060/10.07.2018 (Β’  3071) απόφαση της
15ης/21.06.2018 συνεδρίασης Συγκλήτου περί επανίδρυσης του Διατμηματικού Προγράμματος Μεταπτυ-
χιακών Σπουδών με τίτλο «Οικονομική Επιστήμη» των
Τμημάτων Οικονομικής Επιστήμης και Διεθνών και Ευρωπαϊκών Οικονομικών Σπουδών της Σχολής Οικονο-
μικών Επιστημών,
6. την υπ’ αρ. 19841/10.11.2023 (Β’  6512) απόφαση της
2ης/05.10.2023/8ε συνεδρίασης της Συγκλήτου Ο.Π.Α.
περί Επικαιροποίησης του Κανονισμού Μεταπτυχιακών
Σπουδών του Διατμηματικού Προγράμματος Μεταπτυχιακών Σπουδών με τίτλο «Οικονομική Επιστήμη»
των Τμημάτων Οικονομικής Επιστήμης και Διεθνών και
Ευρωπαϊκών Οικονομικών Σπουδών της Σχολής Οικονομικών Επιστημών του Οικονομικού Πανεπιστημίου
Αθηνών, με την οποία προσαρμόστηκε ο ως άνω κανονισμός στις διατάξεις του 4957/2022,
7. την υπ’ αρ. 6706/08.05.2023 (Β’ 3140) απόφαση της
Συγκλήτου του Οικονομικού Πανεπιστημίου Αθηνών
(συνεδρίαση 11η/06.04.2023/5) που αφορά στον Κανονισμό Προγραμμάτων Μεταπτυχιακών και Διδακτορικών
Σπουδών του Ο.Π.Α.,
8. την από 26.06.2023 απόφαση της Επιτροπής Μεταπτυχιακών Σπουδών που αφορά στην εκπόνηση πρό-
τυπου σχεδίου Κανονισμού λειτουργίας προγράμματος
μεταπτυχιακών σπουδών,
9. την απόφαση της Επιτροπής Προγράμματος Σπουδών (συνεδρίαση 4η/27.03.2024) σχετικά με την επικαι-
ροποίηση του Κανονισμού του Διατμηματικού Προγράμματος Μεταπτυχιακών Σπουδών με τίτλο «Οικονομική
Επιστήμη» των Τμημάτων Οικονομικής Επιστήμης και
Διεθνών και Ευρωπαϊκών Οικονομικών Σπουδών της
Σχολής Οικονομικών Επιστημών του Οικονομικού Πανεπιστημίου Αθηνών, όπως διαβιβάστηκε με το ΥΣ
224/29.03.2024 έγγραφο της Αν. Προϊσταμένης της Γραμματείας Μεταπτυχιακών και Διδακτορικών Σπουδών της
Σχολής Οικονομικών Επιστημών,
10. την υπό στοιχεία ΥΣ 225/29.03.2024 εισήγηση του
Αντιπρύτανη Ακαδημαϊκών Υποθέσεων και Προσωπικού,
11. το γεγονός ότι, με την εφαρμογή της παρούσας
απόφασης, δεν προκαλείται δαπάνη σε βάρος του κρατικού προϋπολογισμού ή του Προϋπολογισμού του Οι-
κονομικού Πανεπιστημίου Αθηνών, αποφασίζει:
Α. Tην επικαιροποίηση του Κανονισμού του Διατμηματικού Προγράμματος Μεταπτυχιακών Σπουδών με
τίτλο «Οικονομική Επιστήμη» των Τμημάτων Οικονομικής Επιστήμης και Διεθνών και Ευρωπαϊκών Οικονομι-
κών Σπουδών της Σχολής Οικονομικών Επιστημών του
Οικονομικού Πανεπιστημίου Αθηνών, ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2302
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
ΚΑΝΟΝΙΣΜΟΣ ΛΕΙΤΟΥΡΓΙΑΣ
ΤΟΥ ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
«ΟΙΚΟΝΟΜΙΚΗ ΕΠΙΣΤΗΜΗ»
ΤΩΝ ΤΜΗΜΑΤΩΝ ΟΙΚΟΝΟΜΙΚΗΣ ΕΠΙΣΤΗΜΗΣ
ΚΑΙ ΔΙΕΘΝΩΝ ΚΑΙ ΕΥΡΩΠΑΪΚΩΝ
ΟΙΚΟΝΟΜΙΚΩΝ ΣΠΟΥΔΩΝ
ΤΗΣ ΣΧΟΛΗΣ ΟΙΚΟΝΟΜΙΚΩΝ ΕΠΙΣΤΗΜΩΝ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
ΓΕΝΙΚΕΣ ΔΙΑΤΑΞΕΙΣ
Το Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) με τίτλο «Οικονομική Επιστήμη»/«MSc in
Economics» των Τμημάτων Οικονομικής Επιστήμης και
Διεθνών και Ευρωπαϊκών Οικονομικών Σπουδών του
Οικονομικού Πανεπιστημίου Αθηνών, ιδρύθηκε με την
υπ’ αρ. 5060/10-07-2018 (Β’ 3071) απόφαση της Συγκλήτου του Οικονομικού Πανεπιστημίου Αθηνών. Η λειτουρ-
γία του διέπεται από τις διατάξεις του ν. 4957/2022, του
παρόντος Κανονισμού, του Κανονισμού Προγραμμάτων
Μεταπτυχιακών και Διδακτορικών Σπουδών του Οικονομικού Πανεπιστημίου Αθηνών (Β’ 3140/2023) και από
τις σχετικές αποφάσεις της Συγκλήτου του Οικονομικού
Πανεπιστημίου Αθηνών.
Ο Κανονισμός Λειτουργίας του Δ.Π.Μ.Σ. «Οικονομική
Επιστήμη» καταρτίζεται με απόφαση των αρμοδίων οργάνων του, εγκρίνεται από τη Σύγκλητο, δημοσιεύεται
στην Εφημερίδα της Κυβερνήσεως και αναρτάται στον
διαδικτυακό τόπο του Δ.Π.Μ.Σ. Ο Κανονισμός Λειτουργίας δύναται να τροποποιείται και να αναθεωρείται πε-
ριοδικά χωρίς να χάνει τη βασική δομή του και το περιεχόμενο, ακολουθώντας την ανωτέρω διαδικασία.
Άρθρο 1
ΓΝΩΣΤΙΚΟ ΑΝΤΙΚΕΙΜΕΝΟ - ΣΚΟΠΟΣ
1. Το Δ.Π.Μ.Σ. με τίτλο «Οικονομική Επιστήμη» έχει ως
αντικείμενο την παροχή στους φοιτητές του ανώτερης
εκπαίδευσης στα οικονομικά που να τους επιτρέπει να διεξάγουν έρευνα και αναλύσεις επί οικονομικών θεμάτων.
Το πρόγραμμα είναι κατάλληλο για όσους επιθυμούν να
ακολουθήσουν περαιτέρω σπουδές στα οικονομικά και
συναφείς κλάδους ή να αναζητήσουν επαγγελματικές
θέσεις σε ιδιωτικό και δημόσιο τομέα που απαιτούν ισχυρές γνώσεις στα οικονομικά και αναλυτικές δεξιότητες.
2. Σκοπός του Δ.Π.Μ.Σ. είναι η εκπαίδευση οικονομολόγων υψηλής επιστημονικής κατάρτισης στο επιστη-
μονικό πεδίο της Οικονομικής Θεωρίας και Πολιτικής,
συμπεριλαμβανομένης της μικροοικονομίας, της μακροοικονομίας, της οικονομετρίας και πολλών εφαρμοσμέ-
νων πεδίων, ώστε να τεθούν στέρεες βάσεις είτε για την
επιδίωξη διδακτορικού διπλώματος ή για να διαπρέψουν
σε επαγγελματικές θέσεις διαφορετικών οργανισμών,
όπως χρηματοπιστωτικά ιδρύματα, διεθνείς και εγχώριους οργανισμούς, κυβερνητικούς φορείς, επιχειρήσεις
ή ως σύμβουλοι.
3. Το Δ.Π.Μ.Σ. μπορεί να συνεργάζεται με αντίστοιχα
μεταπτυχιακά προγράμματα αναγνωρισμένων Α.Ε.Ι. της
ημεδαπής ή/και της αλλοδαπής. Η Συντονιστική Επιτροπή (Σ.Ε.) του Δ.Π.Μ.Σ., διαμέσου της Επιτροπής Προγράμ-
ματος Σπουδών (Ε.Π.Σ.) του Δ.Π.Μ.Σ., γνωστοποιεί στη
Σύγκλητο την απόφαση κάθε τέτοιας συνεργασίας.
Άρθρο 2
Μεταπτυχιακοί Τίτλοι
Το Δ.Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στην «Οικονομική Επιστήμη» («MSc in
Economics»).
Άρθρο 3
Όργανα Διοίκησης του Προγράμματος
Αρμόδια όργανα για την οργάνωση και λειτουργία του
Δ.Π.Μ.Σ. σύμφωνα με τον ν. 4957/2022 είναι:
α) Η Σύγκλητος του Ιδρύματος, η οποία ασκεί τις αρμοδιότητες της παρ. 1 του άρθρου 82 του ν. 4957/2022.
β) Η Επιτροπή Προγράμματος Σπουδών (Ε.Π.Σ.) η
οποία ασκεί τις αρμοδιότητες της παρ. 2 του άρθρου
82 του ν. 4957/2022.
γ) Η Συντονιστική Επιτροπή (Σ.Ε.) του Δ.Π.Μ.Σ., η οποία
ασκεί τις αρμοδιότητες της παρ. 3 του άρθρου 82 του
ν. 4957/2022.
δ) Ο/η Διευθυντής/ντρια του Δ.Π.Μ.Σ., ο οποίος
ασκεί τις αρμοδιότητες της παρ. 4 του άρθρου 82 του
ν. 4957/2022.
Άρθρο 4
Αριθμός εισακτέων - Κατηγορίες Υποψηφίων
1. Ο αριθμός των εισακτέων στο Δ.Π.Μ.Σ., κατ’ έτος,
ορίζεται κατ’ ανώτατο όριο σε σαράντα (40).
2. Στο Δ.Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι. της ημεδαπής, οι οποίοι είναι
απόφοιτοι της Σχολής Οικονομικών Επιστημών του Οικονομικού Πανεπιστημίου Αθηνών (Τμήμα Οικονομικής
Επιστήμης, Τμήμα Διεθνών και Ευρωπαϊκών Οικονομικών
Σπουδών) και άλλων Τμημάτων ΑΕΙ συναφούς γνωστικού
αντικειμένου προς τα Οικονομικά (συμπεριλαμβανομένων Τμημάτων Χρηματοοικονομικών, Οικονομικής και
Περιφερειακής Ανάπτυξης, Διοικητικής Επιστήμης και
Τεχνολογίας κ.λπ.), καθώς και Τμημάτων Σχολών Θετικών Επιστημών (Μηχανικών, Μαθηματικών, Φυσικής,
Στατιστικής, Πληροφορικής κ.λπ.), ή ομοταγών αναγνωρισμένων Ιδρυμάτων της αλλοδαπής [επίπεδο έξι (6)
του Εθνικού και Ευρωπαϊκού Πλαισίου Προσόντων σύμφωνα με το άρθρο 47 του ν. 4763/2020].
Άρθρο 5
Κριτήρια και Διαδικασία Επιλογής Υποψηφίων
1. Η επιλογή των εισακτέων γίνεται σύμφωνα με τις
κείμενες διατάξεις και τις προβλέψεις του παρόντος Κανονισμού.
2. Με απόφαση της Ε.Π.Σ., δημοσιεύεται και αναρτάται
στην ιστοσελίδα του Δ.Π.Μ.Σ. και του Ιδρύματος προκήρυξη για την εισαγωγή μεταπτυχιακών φοιτητών/τριών
στο Δ.Π.Μ.Σ. Στην προκήρυξη αναγράφονται όλες οι σχετικές λεπτομέρειες (ημερομηνίες και τόπος κατάθεσης
της αίτησης, απαραίτητα δικαιολογητικά που πρέπει να
τη συνοδεύουν, τα κριτήρια επιλογής κ.ά.). Οι αιτήσεις,
μαζί με τα απαραίτητα δικαιολογητικά, υποβάλλονται
ηλεκτρονικά ή/και κατατίθενται στη Γραμματεία του
Δ.Π.Μ.Σ, σε προθεσμία που ορίζεται κατά την προκήρυξη
και η οποία δύναται να παραταθεί, με απόφαση της Ε.Π.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
3. Τα απαιτούμενα δικαιολογητικά που υποβάλλονται
από κάθε υποψήφιο/α είναι τα εξής: α) Αίτηση με μία
πρόσφατη φωτογραφία.
β) Αντίγραφο πτυχίου με αναλυτική βαθμολογία (ή
βεβαίωση περάτωσης σπουδών με αναλυτική βαθμολογία). Οι τελειόφοιτοι/τες πρέπει να υποβάλουν δήλωση
του ν. 1599/1986 ότι η αποδοχή τους γίνεται με την αίρεση της απόκτησης πτυχίου (ή βεβαίωσης περάτωσης
σπουδών) μέχρι και την εξεταστική περίοδο του Σεπτεμβρίου που ακολουθεί.
γ) Αποδεικτικό άριστης ή πολύ καλής γνώσης της
Αγγλικής γλώσσας (επίπεδο Γ2/C2 ή Γ1/C1). Όσοι/ες
δεν κατέχουν τον απαιτούμενο τίτλο κατά την περίοδο
υποβολής αιτήσεων πρέπει να υποβάλουν δήλωση του
ν. 1599/1986 ότι η αποδοχή τους γίνεται με την αίρεση
της απόκτησης του απαιτούμενου αποδεικτικού γνώσης της αγγλικής και απαραίτητη προϋπόθεση για την
αποφοίτηση τους είναι η προσκόμιση αυτού του αποδεικτικού.
δ) Δύο συστατικές επιστολές από διδάσκοντες.
4. Σε περίπτωση υποβολής αίτησης από υποψήφιο/α
που κατέχει τίτλο σπουδών από ίδρυμα της αλλοδαπής,
η γραμματεία του ΔΠΜΣ, προκειμένου να δεχτεί την αίτηση ως επιλέξιμη προς εξέταση, ελέγχει μέσω του ΔΟ-
ΑΤΑΠ αν το ίδρυμα είναι αναγνωρισμένο, ακολουθώντας
την προβλεπόμενη διαδικασία σύμφωνα με τις κείμενες
διατάξεις.
5. Η επιλογή των υποψηφίων γίνεται με βάση τον βαθμό του βασικού τους πτυχίου καθώς επίσης και την επί-
δοσή τους στην ατομική συνέντευξη. Στην ατομική συνέντευξη συνεκτιμώνται διάφορα ποιοτικά χαρακτηριστικά
των υποψηφίων, μεταξύ των οποίων το υφιστάμενο
επιστημονικό αλλά και γνωστικό υπόβαθρό τους, όπως
επίσης και το περιεχόμενο των συστατικών επιστολών
που τους έχουν χορηγηθεί από ακαδημαϊκό προσωπικό.
Στην αξιολόγηση των υποψηφίων προσμετράται θετικά εάν διαθέτουν αναγνωρισμένο μεταπτυχιακό τίτλο
σπουδών σε συναφές, με το μεταπτυχιακό πρόγραμμα,
γνωστικό αντικείμενο.
6. Οι λεπτομέρειες εφαρμογής των κριτηρίων (π.χ. μόρια, συντελεστές) αποφασίζονται από τη Συντονιστική
Επιτροπή του Προγράμματος και εγκρίνονται από την
Ε.Π.Σ.
7. Η διαδικασία επιλογής είναι η ακόλουθη:
α) Η Γραμματεία του Π.Μ.Σ. καταρτίζει κατ’ αρχήν έναν
πλήρη κατάλογο όσων έχουν υποβάλει αίτηση.
β) Η Επιτροπή Αξιολόγησης Υποψηφίων:
βα) Απορρίπτει τους/τις υποψηφίους/υποψήφιες που
δεν πληρούν τα ελάχιστα κριτήρια επιλογής.
ββ) Μοριοδοτεί τους/τις υποψηφίους/υποψήφιες σύμφωνα με τα κριτήρια που έχουν αποφασισθεί.
βγ) Ιεραρχεί βαθμολογικά τους/τις υποψηφίους/υποψήφιες και προβαίνει στην έκδοση προσωρινού πίνακα
επιλογής.
βδ) Καλεί σε συνέντευξη (εφόσον προβλέπεται) όσους
υποψηφίους/υποψήφιες αποφασιστεί να κληθούν.
βε) Με βάση την τελική βαθμολογία των υποψηφίων
καταρτίζει τον τελικό πίνακα επιλογής. Από την ημέρα
κοινοποίησης των αποτελεσμάτων και εντός αποκλειστικής προθεσμίας 5 εργάσιμων ημερών, ο υποψήφιος
μπορεί να υποβάλλει γραπτή αίτηση ένστασης στην
Επιτροπή Αξιολόγησης Υποψηφίων.
8. Ο τελικός πίνακας των επιτυχόντων και τυχόν επιλαχόντων επικυρώνεται από την Ε.Π.Σ.
9. Οι επιτυχόντες, ύστερα από ενημέρωσή τους από
τη Γραμματεία, καλούνται να απαντήσουν εγγράφως
εντός 7 εργάσιμων ημερών, για το αν αποδέχονται την
ένταξή τους στο Δ.Π.Μ.Σ. Η άπρακτη πάροδος της ανωτέρω προθεσμίας ισοδυναμεί με άρνηση αποδοχής, μετά
την οποία η Γραμματεία του Δ.Π.Μ.Σ. ενημερώνει τον/
την αμέσως επόμενο/η στη σειρά αξιολόγησης από τον
σχετικό πίνακα επιτυχόντων. Για την ένταξη στο Δ.Π.Μ.Σ.
είναι απαραίτητη η κατάθεση ποσού 500 €, ως 1η δόση
των τελών φοίτησης, εντός του προαναφερθέντος χρονικού διαστήματος. Το ποσό αυτό δεν επιστρέφεται σε
περίπτωση που, για οποιονδήποτε λόγο, ο/η επιτυχών/
ούσα αποφασίσει ότι δεν επιθυμεί τελικά να εγγραφεί
στο Πρόγραμμα, με την εξαίρεση της παρ. 3 του άρθρου
6 του παρόντος κανονισμού.
Άρθρο 6
Εγγραφή
1. Η εγγραφή των εισακτέων μεταπτυχιακών φοιτητών/τριών κάθε έτους γίνεται από Σεπτέμβριο έως
Δεκέμβριο σε προθεσμίες που ορίζονται από τον/την
Διευθυντή/ντρια κατόπιν έγκρισης της Σ.Ε. του Δ.Π.Μ.Σ.
Για λόγους εξαιρετικής ανάγκης, η Ε.Π.Σ. δύναται, μετά
από αιτιολογημένη αίτηση του/της ενδιαφερομένου/
νης, να αποφασίζει ότι μπορεί να πραγματοποιηθεί η
εγγραφή εντός μηνός από τη λήξη της προθεσμίας και
οπωσδήποτε πριν την έναρξη της εξεταστικής περιόδου.
2. Ο/Η υποψήφιος/α, πριν εγγραφεί, λαμβάνει γνώση
του παρόντος Κανονισμού Λειτουργίας του Δ.Π.Μ.Σ.,
του Κανονισμού Προγραμμάτων Μεταπτυχιακών και
Διδακτορικών Σπουδών του ΟΠΑ (Β’ 3140/2023), του
Κώδικα Δεοντολογίας και Καλής Πρακτικής του Οικονομικού Πανεπιστημίου Αθηνών (Β’ 7257/2022) και δηλώνει
εγγράφως ότι τους αποδέχεται.
3. Οι υποψήφιοι/ες που δεν θα μπορέσουν να ικανοποιήσουν τις προϋποθέσεις υπό τις οποίες γίνονται δε-
κτοί/ες ή αποχωρήσουν από το Δ.Π.Μ.Σ. οποτεδήποτε
μετά την εκ μέρους τους αποδοχή της θέσης που τους
προσφέρθηκε, δεν δικαιούνται επιστροφής των χρηματικών ποσών που κατέβαλαν. Κατ’ εξαίρεση, με απόφα-
ση του αρμοδίου οργάνου, επιστρέφεται το ποσό που
είχε καταβληθεί ως 1η δόση, εφόσον ο/η υποψήφιος/α
γίνει δεκτός/ή σε άλλο Π.Μ.Σ. του Ο.Π.Α. κατά το ίδιο
ακαδημαϊκό έτος υποβολής αιτήσεων υποψηφιότητας.
Η δυνατότητα αυτή εξαντλείται στις 31/8.
Άρθρο 7
Διάρκεια Σπουδών - Όροι Φοίτησης
1. Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται
σε τρία (3) εξάμηνα σπουδών. Η διδασκαλία λαμβάνει
χώρα κατά το Α’ (φθινοπωρινό) και το Β’ (εαρινό) εξάμηνο σπουδών, ενώ κατά το Γ’ (φθινοπωρινό) εξάμηνο
σπουδών οι φοιτητές εκπονούν διπλωματική εργασία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
Για επαγγελματικούς και προσωπικούς λόγους είναι δυνατή η ολοκλήρωση του προγράμματος σε πέντε (5) εξάμηνα,
κατόπιν αιτήματος του/της φοιτητή/τριας και απόφασης του αρμοδίου οργάνου του ΔΠΜΣ. Στην περίπτωση αυτή
ο/η φοιτητής/τρια κατά τη διάρκεια των τεσσάρων εξαμήνων (Α-Δ) μπορεί να δηλώνει προς παρακολούθηση και
να εξετάζεται σε μαθήματα ανά εξάμηνο ως εξής: Α’ εξάμηνο - 2 μαθήματα, Β’ εξάμηνο - 3 μαθήματα, Γ’ εξάμηνο 2 μαθήματα, Δ’ εξάμηνο - 2 μαθήματα και κατά τη διάρκεια του Ε’ εξαμήνου να εκπονεί διπλωματική εργασία.
2. Ο ανώτατος επιτρεπόμενος χρόνος ολοκλήρωσης των σπουδών, ορίζεται σε επτά (7) εξάμηνα, συμπεριλαμβανομένης και της ολοκλήρωσης της διπλωματικής εργασίας. Ο ανώτατος χρόνος υπολογίζεται για περιπτώσεις
μη έγκαιρης κατάθεσης της διπλωματικής ή δυνατότητας επαναπαρακολούθησης μαθήματος λόγω αποτυχίας. Σε
εξαιρετικές περιπτώσεις, όπως ασθένεια, σοβαροί οικογενειακοί λόγοι, στράτευση, δύναται η χορήγηση παράτασης
σπουδών μέχρι 1 έτος, κατόπιν προσκόμισης των απαραίτητων δικαιολογητικών από τους μεταπτυχιακούς φοιτητές/
τριες, αλλά και αιτιολογημένης απόφασης της Ε.Π.Σ.
3. Ο/Η μεταπτυχιακός/η φοιτητής/τρια με αίτησή του/της μπορεί να ζητήσει αιτιολογημένα προσωρινή αναστολή φοίτησης, η οποία δεν υπερβαίνει τα δύο εξάμηνα συνολικά. Τα εξάμηνα αναστολής της φοιτητικής ιδιότητας
δεν προσμετρούνται στην προβλεπόμενη ανώτατη διάρκεια κανονικής φοίτησης. Η συνέχιση των σπουδών μετά
την αναστολή γίνεται με τους όρους και τους κανόνες λειτουργίας του προγράμματος κατά την επάνοδό του/της.
4. Οι μεταπτυχιακοί φοιτητές/τριες έχουν τα δικαιώματα και τις υποχρεώσεις όπως ορίζονται στον Κανονισμό
Προγραμμάτων Μεταπτυχιακών και Διδακτορικών Σπουδών του Ιδρύματος (άρθρο 11, Β 3140/2023).
5. Για τη βελτίωση της λειτουργίας του Δ.Π.Μ.Σ., στο πλαίσιο της φοιτητοκεντρικής προσέγγισης, έχει τεθεί σε
λειτουργία ο μηχανισμός διαχείρισης των παραπόνων και ενστάσεων των μεταπτυχιακών φοιτητών/τριών του
Δ.Π.Μ.Σ., έτσι ώστε να διασφαλίζεται η ποιότητα των παρεχόμενων εκπαιδευτικών και διοικητικών υπηρεσιών.
(Απόφαση Πρυτανικού Συμβουλίου 19η συνεδρίαση/23-05-2023).
Άρθρο 8
Πρόγραμμα Μαθημάτων
1. Το Δ.Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Το σύνολο των πιστωτικών μονάδων
του προγράμματος είναι ενενήντα (90) πιστωτικές μονάδες (Π.Μ.).
2. Κατά τη διάρκεια των σπουδών, οι μεταπτυχιακοί φοιτητές/τριες υποχρεούνται σε παρακολούθηση και επιτυχή
εξέταση των μεταπτυχιακών μαθημάτων, συγγραφή εργασιών και εκπόνηση διπλωματικής εργασίας.
3. Η διδασκαλία των μαθημάτων γίνεται διά ζώσης ή δια ζώσης και με μέσα εξ αποστάσεως εκπαίδευσης ή εξ
αποστάσεως σύμφωνα με τις κείμενες διατάξεις. Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την προσβασιμότητα των ατόμων με αναπηρία και ειδικές εκπαιδευτικές ανάγκες.
4. Τα μαθήματα πραγματοποιούνται σε εβδομαδιαία βάση και διεξάγονται στην αγγλική. Η γλώσσα εκπόνησης
της διπλωματικής εργασίας είναι η αγγλική.
5. Για την απόκτηση του Διπλώματος Μεταπτυχιακών Σπουδών (Δ.Μ.Σ.) απαιτείται:
α) Υποχρεωτική παρακολούθηση και επιτυχής εξέταση σε μαθήματα, τα οποία αντιστοιχούν σε 60 Πιστωτικές
Μονάδες.
β) Εκπόνηση διπλωματικής εργασίας, η οποία αντιστοιχεί σε 30 Πιστωτικές Μονάδες.
6. Η δομή του προγράμματος σπουδών είναι η εξής:
α) Πριν την έναρξη του α’ εξαμήνου (τον Σεπτέμβριο) προσφέρονται δύο προπαρασκευαστικά μαθήματα, τα
οποία δεν έχουν πιστωτικές μονάδες και η παρακολούθησή τους είναι προαιρετική. Κατά το α’ (χειμερινό) εξάμηνο
οι φοιτητές υποχρεούνται να παρακολουθήσουν και να εξεταστούν επιτυχώς σε τέσσερα (4) μαθήματα και κατά το
β’ (εαρινό) εξάμηνο σε πέντε (5) μαθήματα. Κατά το γ’ (χειμερινό) εξάμηνο σπουδών υποχρεούνται να εκπονήσουν
και υποστηρίξουν επιτυχώς τη διπλωματική εργασία. Αναλυτικά:
ΠΡΟΠΑΡΑΣΚΕΥΑΣΤΙΚΑ ΣΕΠΤΕΜΒΡΙΟΥ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m11201f
ΠΡΟΠΑΡΑΣΚΕΥΑΣΤΙΚΟ ΣΤΗ ΣΤΑΤΙΣΤΙΚΗ
ΓΙΑ ΟΙΚΟΝΟΜΟΛΟΓΟΥΣ
ΠΡΟΑΙΡΕΤΙΚΟ
_
m11202f
ΠΡΟΠΑΡΑΣΚΕΥΑΣΤΙΚΟ ΣΤΑ ΜΑΘΗΜΑΤΙΚΑ ΓΙΑ
ΟΙΚΟΝΟΜΟΛΟΓΟΥΣ
ΠΡΟΑΙΡΕΤΙΚΟ
_
Α ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m11104f
ΜΙΚΡΟΟΙΚΟΝΟΜΙΚΗ ΘΕΩΡΙΑ
ΥΠΟΧΡΕΩΤΙΚΟ
7,5
m11105f
ΜΑΚΡΟΟΙΚΟΝΟΜΙΚΗ ΘΕΩΡΙΑ
ΥΠΟΧΡΕΩΤΙΚΟ
7,5
m11106f
ΟΙΚΟΝΟΜΕΤΡΙΑ
ΥΠΟΧΡΕΩΤΙΚΟ
7,5
m11107f
ΜΑΘΗΜΑΤΙΚΑ ΓΙΑ ΟΙΚΟΝΟΜΟΛΟΓΟΥΣ
ΥΠΟΧΡΕΩΤΙΚΟ
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
Β ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m11108f
ΜΙΚΡΟΟΙΚΟΝΟΜΙΚΗ ΘΕΩΡΙΑ ΚΑΙ
ΠΟΛΙΤΙΚΗ
ΥΠΟΧΡΕΩΤΙΚΟ
m11109f
ΜΑΚΡΟΟΙΚΟΝΟΜΙΚΗ ΘΕΩΡΙΑ ΚΑΙ ΠΟΛΙΤΙΚΗ
ΥΠΟΧΡΕΩΤΙΚΟ
m11110f
ΑΝΑΛΥΣΗ ΔΕΔΟΜΕΝΩΝ, ΕΦΑΡΜΟΣΜΕΝΗ
ΟΙΚΟΝΟΜΕΤΡΙΑ ΚΑΙ
ΥΠΟΛΟΓΙΣΤΙΚΕΣ ΜΕΘΟΔΟΙ
ΥΠΟΧΡΕΩΤΙΚΟ
ΜΑΘΗΜΑ ΕΠΙΛΟΓΗΣ 1 (επιλογή από λίστα Β
εξαμήνου*)
ΕΠΙΛΟΓΗΣ
ΜΑΘΗΜΑ ΕΠΙΛΟΓΗΣ 2 (επιλογή από
λίστα Β εξαμήνου*)
ΕΠΙΛΟΓΗΣ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
α) Βιομηχανική Οργάνωση
β) Χρηματοοικονομική Θεωρία
γ) Ποσοτικές Μέθοδοι στα Χρηματοοικονομικά
δ) Δημόσια Οικονομική
ε) Οικονομικά του Περιβάλλοντος
στ) Οικονομικά Μαθηματικά
ζ) Οικονομική Ανάπτυξη, Ιστορία και Κοινωνική Πολιτική
η) Οικονομικά της Εργασίας
θ) Μεγάλες Βάσεις Δεδομένων και Στατιστική Μάθηση
ι) Ειδικά Θέματα Οικονομικής Θεωρίας
ια) Ειδικά Θέματα Εφαρμοσμένης Οικονομετρίας
ιβ) Ειδικά Θέματα Οικονομετρικής Θεωρίας
Γ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
ECTS
m11234f
ΔΙΠΛΩΜΑΤΙΚΗ ΕΡΓΑΣΙΑ
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
β) Το πρόγραμμα των μαθημάτων δύναται να περιλαμβάνει σειρά εκπαιδευτικών δραστηριοτήτων που αποσκοπούν στην εμβάθυνση και εμπέδωση σε υψηλό επίπεδο γνώσεων των φοιτητών σε επιστημονικές περιοχές του
γνωστικού αντικειμένου του προγράμματος σπουδών. Οι εκπαιδευτικές δραστηριότητες δύναται να περιλαμβάνουν,
σεμιναριακές διαλέξεις-ομιλίες από εξειδικευμένα φυσικά πρόσωπα, επιχειρήσεις-οργανισμούς ή/και διακεκριμένους
ακαδημαϊκούς με σχετική εμπειρία στο γνωστικό αντικείμενο του Π.ΜΣ., βιωματικές δραστηριότητες, εκπαιδευτικά
ταξίδια, φροντιστηριακή εκπαίδευση/ασκήσεις στο πλαίσιο μαθημάτων του προγράμματος σπουδών, εργαστήρια,
ανάλυση επιχειρηματικών μελετών περιπτώσεων (case studies), εκπαιδευτικά προγράμματα προσομοίωσης, εκπαιδευτικές εκδηλώσεις, προετοιμασία και απόκτηση επαγγελματικών πιστοποιήσεων, εκπαιδεύσεις-trainings, ημερίδες
διακεκριμένων ακαδημαϊκών και προσκεκλημένων ομιλητών, ανάπτυξη και διεξαγωγή επιχειρηματικών παιγνίων.
γ) Σε παράρτημα του παρόντος κανονισμού παρουσιάζονται το περιεχόμενο των μεταπτυχιακών μαθημάτων,
καθώς και οι ελάχιστες διδακτικές ώρες ανά μάθημα.
7. Υπάρχει δυνατότητα επιλογής μαθημάτων είτε από άλλα ΠΜΣ της Σχολής είτε του ΟΠΑ κατόπιν απόφασης της
Ε.Π.Σ. Τα προσφερόμενα μαθήματα επιλογής κατ’ έτος αποφασίζονται από την Ε.Π.Σ. κατόπιν εισήγησης της Σ.Ε.
του Προγράμματος. Επίσης, η Ε.Π.Σ., αποφασίζει κατ’ έτος για τον ελάχιστο αριθμό εγγεγραμμένων φοιτητών στα
μαθήματα επιλογής λαμβάνοντας υπόψη τον αριθμό εισακτέων στο Δ.Π.Μ.Σ., τον αριθμό διδακτορικών φοιτητών
της σχολής που υποχρεούνται στην παρακολούθηση αυτών των μαθημάτων, καθώς και τις αποφάσεις των αρμοδίων οργάνων.
8. Με απόφαση της Ε.Π.Σ. και έγκριση της Συγκλήτου μπορεί να γίνονται προσθήκες ή αφαιρέσεις μαθημάτων από
το αναλυτικό πρόγραμμα σπουδών. Ανακατανομή μαθημάτων μεταξύ των εξαμήνων μπορεί να γίνει με απόφαση
της Ε.Π.Σ. κατόπιν εισήγησης της Σ.Ε. του ΔΠΜΣ.
9. Η διδασκαλία και οι εξετάσεις του πρώτου διδακτικού εξαμήνου γίνονται από ΣΕΠΤΕΜΒΡΙΟ/ΟΚΤΩΒΡΙΟ έως
ΙΑΝΟΥΑΡΙΟ/ΦΕΒΡΟΥΑΡΙΟ και του δεύτερου διδακτικού εξαμήνου από ΦΕΒΡΟΥΑΡΙΟ/ΜΑΡΤΙΟ ως ΙΟΥΝΙΟ/ΙΟΥΛΙΟ
και οι ώρες πραγματοποίησής τους είναι μεταξύ 9:00-18:00. Το ωρολόγιο πρόγραμμα μαθημάτων και εξετάσεων
καταρτίζεται και ανακοινώνεται τουλάχιστον ένα δεκαήμερο πριν από την έναρξη της αντίστοιχης διδακτικής και
εξεταστικής περιόδου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
10. Οι μεταπτυχιακοί φοιτητές/τριες δηλώνουν τα
μαθήματα που θα παρακολουθήσουν κατά την έναρξη
κάθε διδακτικής περιόδου σε ημερομηνίες που ανακοινώνονται από τη Γραμματεία του Δ.Π.Μ.Σ.
11. Σε περίπτωση κωλύματος διεξαγωγής διάλεξης,
ο/η διδάσκων/ουσα ενημερώνει άμεσα τον/την Διευθυντή/ντρια του Δ.Π.Μ.Σ και τη Γραμματεία και προγραμ-
ματίζεται η αναπλήρωση της διάλεξης. Οι φοιτητές/τριες
του Δ.Π.Μ.Σ ενημερώνονται με κατάλληλο τρόπο και σε
εύλογο χρονικό διάστημα για την ημερομηνία αναπλήρωσης της διάλεξης.
12. Η παρακολούθηση των μαθημάτων είναι υποχρεωτική. Σε περίπτωση που οι απουσίες σε ένα μάθημα ξε-
περνούν το 1/3 των ωρών διδασκαλίας του μαθήματος,
ο/η φοιτητής/τρια θεωρείται αποτυχών/ούσα στο μάθημα αυτό. Η Ε.Π.Σ., κατόπιν εισήγησης της Συντονιστικής
Επιτροπής του Δ.Π.Μ.Σ. που εξετάζει την περίπτωση και
τους λόγους απουσίας, δύναται να αποφασίσει για τη
συνέχιση ή μη της φοίτησης του/της φοιτητή/τριας που
υπερέβη το όριο απουσιών. Η παρακολούθηση των προπαρασκευαστικών μαθημάτων δεν είναι υποχρεωτική.
Άρθρο 9
Κανόνες Εξετάσεων
και Αξιολόγησης Επιδόσεων
1. Η αξιολόγηση των φοιτητών στα μαθήματα γίνεται
με γραπτή ή προφορική εξέταση, εργασία, απαλλακτική εργασία ή συνδυασμό των παραπάνω, δια ζώσης ή
με μεθόδους ψηφιακής αξιολόγησης. Δεν προβλέπεται
εξέταση στα προπαρασκευαστικά μαθήματα.
2. Ο καθορισμός του τρόπου και της διαδικασίας αξιολόγησης των φοιτητών σε ένα μάθημα αποτελεί αποκλει-
στική ευθύνη του διδάσκοντος στον οποίο έχει ανατεθεί
η διδασκαλία του μαθήματος από την Ε.Π.Σ.
3. Η διαμόρφωση του τελικού βαθμού του κάθε μαθήματος καθορίζεται από τους εκάστοτε διδάσκοντες. Σε
αυτόν μπορούν να συνεισφέρουν οι ατομικές και ομαδικές εργασίες των φοιτητών.
4. Η συμμετοχή στις εξετάσεις στη συγκεκριμένη ημερομηνία που έχει ανακοινωθεί σύμφωνα με το Πρόγραμ-
μα είναι υποχρεωτική. Στην περίπτωση που κάποιος/α
φοιτητής/τρια δεν προσέλθει τη συγκεκριμένη ημερομηνία εξέτασης ενός μαθήματος, χάνει την εξεταστική
περίοδο και θεωρείται αποτυχών/ούσα στο μάθημα. Σε
περίπτωση μη προσέλευσης λόγω ασθενείας, θα πρέπει
να ενημερώσει τη γραμματεία το συντομότερο δυνατό.
Εφόσον, προσκομίσει, εντός δύο (2) ημερών από την
ημερομηνία της εξέτασης, ιατρική βεβαίωση, δύναται
να εξετασθεί σε μεταγενέστερη ημερομηνία, εντός της
τρέχουσας εξεταστικής περιόδου, με την προϋπόθεση
ότι ο/η διδάσκων/ουσα του μαθήματος συμφωνεί.
5. Η βαθμολογική κλίμακα ορίζεται από μηδέν (0) μέχρι
δέκα (10) με διαβαθμίσεις της ακέραιης ή μισής μονάδας.
Προβιβάσιμοι βαθμοί είναι το 5 και οι μεγαλύτεροί του.
Σε περίπτωση επανεξέτασης μαθήματος (λόγω αποτυχίας ή αδικαιολόγητης μη προσέλευσης στην κανονική
εξέταση), η βαθμολογική κλίμακα ορίζεται από μηδέν
(0) μέχρι πέντε (5).
6. Δεν επιτρέπεται επανεξέταση σε μάθημα που έχει
ήδη βαθμολογηθεί επιτυχώς, προκειμένου ο/η φοιτητής/
τρια να βελτιώσει τη βαθμολογία του/της. Διόρθωση
βαθμού, μετά την ανακοίνωσή του από τη Γραμματεία,
επιτρέπεται, εφόσον έχει εμφιλοχωρήσει δικαιολογημένη παραδρομή ή αθροιστικό σφάλμα, ύστερα από
γραπτό αίτημα του/της διδάσκοντος/ουσας και απόφαση της Ε.Π.Σ.
7. Κάθε μεταπτυχιακός/κη φοιτητής/τρια δύναται να
αποτύχει σε έως και 2 μαθήματα σε όλη τη διάρκεια των
σπουδών του στο Δ.Π.Μ.Σ. Έχει δικαίωμα να επανεξετασθεί στα μαθήματα αυτά μόνο μία φορά και η επανεξέ-
ταση πραγματοποιείται στην επαναληπτική εξεταστική
περίοδο Σεπτεμβρίου του ακαδημαϊκού έτους διδασκαλίας των εν λόγω μαθημάτων. Αποτυχία σε πάνω από 2
μαθήματα σωρευτικά (σε όλα τα εξάμηνα) ή αποτυχία
στην επαναληπτική εξεταστική περίοδο συνεπάγεται διαγραφή του/της φοιτητή/τριας από το Δ.Π.Μ.Σ. Ωστόσο,
με κρίση της Σ.Ε., δύναται να του/της επιτραπεί είτε να
παρακολουθήσει και εξεταστεί στο επόμενο ακαδημαϊκό
έτος στα μαθήματα αυτά και, σε περίπτωση επιτυχίας, ο
βαθμός που θα λάβει σε αυτά θα είναι το πέντε (5), είτε
να επαναλάβει ολόκληρο το πρόγραμμα από την αρχή
(όλα τα μαθήματα) την επόμενη ακαδημαϊκή χρονιά καταβάλλοντας το ήμισυ των διδάκτρων.
8. Με τον εσωτερικό κανονισμό λειτουργίας του Α.Ε.Ι.
ρυθμίζονται: α) Οι εναλλακτικές μέθοδοι για την αξιολόγηση φοιτητών με αναπηρία και ειδικές εκπαιδευτι-
κές ανάγκες β) τα μέτρα πρόνοιας για την αξιολόγηση
φοιτητών που αποδεδειγμένα είναι ασθενείς ή αναρρώνουν από βαριά ασθένεια κατά τη διάρκεια της εξε-
ταστικής περιόδου. Μέχρι την έκδοση του Εσωτερικού
Κανονισμού Λειτουργίας θα ρυθμίζονται με απόφαση
της Συγκλήτου.
9. Η Ε.Π.Σ., μετά από εισήγηση της Σ.Ε., δύναται να αποφασίσει τη διαγραφή μεταπτυχιακών φοιτητών (πέρα
από τις περιπτώσεις που προβλέπονται στις σχετικές
νομοθετικές ρυθμίσεις) στις παρακάτω περιπτώσεις:
α) Μη επαρκής πρόοδος του μεταπτυχιακού φοιτητή.
β) Μη εκπλήρωση των οικονομικών υποχρεώσεων μέχρι τον ανώτατο επιτρεπόμενο χρόνο ολοκλήρωσης των
σπουδών, όπως αυτός ορίζεται της παρ. 2 του άρθρου 7
του παρόντος κανονισμού.
γ) Πλημμελής εκπλήρωση λοιπών υποχρεώσεων που
ορίζονται από τον οικείο Κανονισμό.
δ) Συμπεριφορά που προσβάλλει την ακαδημαϊκή δεοντολογία κατά την κείμενη νομοθεσία.
ε) Αίτηση του/της ίδιου/ας του/της μεταπτυχιακού/
κής φοιτητή/τριας.
στ) Αποτυχία ολοκλήρωσης διπλωματικής εργασίας
μέσα στον ανώτατο επιτρεπόμενο χρόνο ολοκλήρωσης
των σπουδών, όπως αυτός ορίζεται της παρ. 2 του άρθρου 7 του παρόντος κανονισμού.
10. Σε περίπτωση διαγραφής του/της μεταπτυχιακού/
κής φοιτητή/τριας κατά τα ανωτέρω δεν είναι δυνατή η
επιστροφή τυχόν καταβληθέντων τελών φοίτησης, εκτός
και εάν συντρέχουν ειδικοί λόγοι και αποφασίσει αιτιολογημένα η Ε.Π.Σ. μετά από πρόταση της Σ.Ε. του Δ.Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
Άρθρο 10
Διπλωματική Εργασία (Δ.Ε.)
1. Η διπλωματική εργασία (Δ.Ε.) είναι υποχρεωτική και
πραγματοποιείται στο 3ο εξάμηνο σπουδών. Οι προϋποθέσεις και η διαδικασία εκπόνησης της διπλωματικής
εργασίας ορίζονται στον οδηγό σπουδών του προγράμματος ή στον οδηγό εκπόνησης διπλωματικής εργασίας.
2. Δικαίωμα επίβλεψης διπλωματικών εργασιών έχουν
οι διδάσκοντες/ουσες των περ. α) έως στ) της παρ. 1 του
άρθρου 83 του ν. 4957/2022 υπό την προϋπόθεση ότι
είναι κάτοχοι διδακτορικού διπλώματος. Με απόφαση
της Ε.Π.Σ. δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του
Τμήματος, που δεν έχουν αναλάβει διδακτικό έργο στο
Π.Μ.Σ (παρ. 3. του άρθρου 83 του ν. 4957/2022). Σε εξαιρετικές περιπτώσεις αντικειμενικής αδυναμίας άσκησης
καθηκόντων επίβλεψης επί μακρύ χρονικό διάστημα ή
ύπαρξης άλλου σπουδαίου λόγου, η Ε.Π.Σ. δύναται να
προβεί, κατόπιν αιτιολόγησης της απόφασής της, στην
αντικατάσταση του/της επιβλέποντα/ουσας ή/και μέλους της Τριμελούς Εξεταστικής Επιτροπής.
3. Ειδικότερα θέματα που αφορούν στη συγγραφή
της Δ.Ε. (όπως π.χ. ημερομηνίες ολοκλήρωσης, γραμματοσειρά, οδηγίες για την περίληψη, το περιεχόμενο,
τη διάρθρωση και τον τρόπο παρουσίασης της εργασίας,
ζητήματα βιβλιογραφίας, κ.λπ.), ορίζονται στον Οδηγό
Εκπόνησης Διπλωματικής Εργασίας, ο οποίος εκδίδεται
με απόφαση της Ε.Π.Σ. και αναρτάται στην ιστοσελίδα
του Δ.Π.Μ.Σ.
4. Η γλώσσα συγγραφής της διπλωματικής εργασίας
είναι η αγγλική.
5. Για να αξιολογηθεί η διπλωματική εργασία, ο/η μεταπτυχιακός/κη φοιτητής/τρια οφείλει να την υποστη-
ρίξει ενώπιον της Τριμελούς Εξεταστικής Επιτροπής. Η
παρουσίαση και εξέταση της διπλωματικής εργασίας
μπορεί να γίνει δια ζώσης ή με μεθόδους ψηφιακής
αξιολόγησης. Ο τρόπος υποστήριξης της διπλωματικής
εργασίας υποδεικνύεται από τον/την επιβλέποντα/ουσα
καθηγητή/τρια. Μετά την υποστήριξή της, καταρτίζεται
πρακτικό το οποίο υπογράφεται από την εξεταστική επιτροπή και υποβάλλεται στη Γραμματεία προκειμένου
να καταχωρηθεί η βαθμολογία της Δ.Ε. Η διπλωματική
εργασία, εφόσον βαθμολογηθεί επιτυχώς από την εξεταστική επιτροπή, κατατίθεται σε ηλεκτρονική μορφή στη
βιβλιοθήκη του ΟΠΑ με σκοπό να διατεθεί σε σχετικά
αποθετήρια συστήματα. Η κατάθεση στη βιβλιοθήκη
αποτελεί προαπαιτούμενο για την έκδοση βεβαίωσης
περάτωσης σπουδών.
6. Σε περίπτωση αποτυχίας στην εξέταση της διπλωματικής εργασίας ο/η φοιτητής/τρια μπορεί να επανυ-
ποβάλλει τη Δ.Ε. για μια ακόμη φορά, όχι νωρίτερα από
3 μήνες, ούτε αργότερα από 6 μήνες. Σε περίπτωση δεύτερης αποτυχίας ο/η φοιτητής/τρια διαγράφεται από το
Πρόγραμμα μετά από απόφαση της Ε.Π.Σ.
Άρθρο 11
Απονομή και Βαθμός Διπλώματος
Μεταπτυχιακών Σπουδών
1. Ο/Η μεταπτυχιακός/κη φοιτητής/τρια ολοκληρώνει τις σπουδές του/της και λαμβάνει το Δίπλωμα Με-
ταπτυχιακών Σπουδών (Δ.Μ.Σ.), όταν εκπληρώσει όλες
τις, υπό του Προγράμματος, προβλεπόμενες υποχρεώσεις, δηλαδή επιτυχή ολοκλήρωση των μαθημάτων
του προγράμματος, έγκριση της διπλωματικής εργασίας,
εξόφληση των τελών φοίτησης και εκπλήρωση λοιπών
εκκρεμοτήτων, όπως αυτές προβλέπονται στον παρόντα
κανονισμό. Αν δεν επιτευχθούν τα ανωτέρω στις προβλεπόμενες προθεσμίες, ο/η μεταπτυχιακός/κη φοιτητής/
τρια δικαιούται μόνο απλού πιστοποιητικού επιτυχούς
παρακολούθησης των μαθημάτων όπου έλαβε προαγωγικό βαθμό, και η φοίτηση του/της στο Πρόγραμμα λήγει.
2. Ο τελικός βαθμός του Διπλώματος Μεταπτυχιακών
Σπουδών (Δ.Μ.Σ.) προκύπτει από τον βαθμό των μεταπτυχιακών μαθημάτων και τον βαθμό της διπλωματι-
κής εργασίας ως ακολούθως: οι βαθμοί των μαθημάτων
αθροίζονται με τον βαθμό διπλωματικής εργασίας, ο
οποίος σταθμίζεται εις διπλούν, και το άθροισμα διαιρείται δια του 11.
3. Ο βαθμός του Διπλώματος Μεταπτυχιακών Σπουδών (Δ.Μ.Σ) πιστοποιεί την επιτυχή περάτωση των
σπουδών του/της μεταπτυχιακού/κης φοιτητή/τριας.
Στα απονεμόμενα Δ.Μ.Σ. αναγράφεται χαρακτηρισμός
«Καλώς», «Λίαν Καλώς», «Άριστα» που αντιστοιχεί σε:
α) «Άριστα» από 8,51 έως 10
β) «Λίαν Καλώς» από 6,51 έως 8,50
γ) «Καλώς» από 5 έως 6,50
4. Η απονομή του Διπλώματος Μεταπτυχιακών Σπουδών γίνεται κατά την τελετή ορκωμοσίας των πτυχιούχων
του Προγράμματος. Μέχρι την απονομή του διπλώματος δύναται να χορηγείται από τη Γραμματεία του ΔΠΜΣ
πιστοποιητικό ολοκλήρωσης των σπουδών, στο οποίο
αναγράφεται η ημερομηνία αποφοίτησης.
Άρθρο 12
Σύμβουλος Καθηγητής
Μεταπτυχιακών Φοιτητών
Για κάθε μεταπτυχιακό/κή φοιτητή/τρια ορίζεται από
την Ε.Π.Σ. ένα μέλος ΔΕΠ ως Σύμβουλος Καθηγητής, με
στόχο την υποστήριξή του/της κατά τη διάρκεια των
σπουδών του/της σύμφωνα με την απόφαση της Συγκλήτου του ΟΠΑ (6η συνεδρίαση/12-01-2023) και τον
Κανονισμό Προγραμμάτων Μεταπτυχιακών και Διδακτορικών Σπουδών του Ιδρύματος (άρθρο 12, Β 3140/2023).
Άρθρο 13
Πηγές Χρηματοδότησης - Τέλη φοίτησης
1. Η χρηματοδότηση του Δ.Π.Μ.Σ. μπορεί να προέρχεται από: Δωρεές, παροχές, κληροδοτήματα, χορηγί-
ες, ερευνητικά προγράμματα, προγράμματα της Ε.Ε. ή
άλλων διεθνών οργανισμών, τέλη φοίτησης και άλλες
πηγές, όπως προβλέπεται από την κείμενη νομοθεσία.
2. Τα τέλη φοίτησης για την παρακολούθηση του
Δ.Π.Μ.Σ. ορίζονται σε 2500 € και καταβάλλονται τμηματικά. Η καταβολή γίνεται ως εξής:
1η Δόση: 500€ κατά την αποδοχή στο πρόγραμμα.
2η Δόση: 400€ κατά την εγγραφή (Οκτώβριος 1ου
ακαδημαϊκού έτους).
3η Δόση: 800€ στην έναρξη του β’ εξαμήνου (Μάρτιος
1ου ακαδημαϊκού έτους).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
4η Δόση: 800€ στην έναρξη του γ’ εξαμήνου (Οκτώβριος 2ου ακαδημαϊκού έτους).
Οι ανωτέρω δόσεις δύναται να αναπροσαρμόζονται
με απόφαση του αρμόδιου οργάνου. Οι μεταπτυχιακοί
φοιτητές οφείλουν να εξοφλούν εγκαίρως όλες τις οικονομικές τους υποχρεώσεις.
3. Σε περίπτωση μη τήρησης των οικονομικών υποχρεώσεων είναι δυνατή η προσωρινή αναστολή φοίτησης ή
η διαγραφή του/της φοιτητή/τριας από το Πρόγραμμα,
μετά από απόφαση της Ε.Π.Σ.
4. Τυχόν καταβληθέντα τέλη φοίτησης δεν επιστρέφονται, εάν για οποιονδήποτε λόγο ο/η φοιτητής/τρια
θελήσει ή αναγκασθεί να διακόψει τη φοίτησή του στο
πρόγραμμα, εκτός της περίπτωσης που υποψήφιος/α
γίνεται δεκτός/ή σε μεταγενέστερο χρόνο σε άλλο Π.Μ.Σ.
του Ο.Π.Α. οπότε επιστρέφεται το ποσό που είχε καταβληθεί ως 1η δόση, σύμφωνα με την παρ. 3 του άρθρου
6 του παρόντος κανονισμού.
5. Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
6. Εγγεγραμμένοι φοιτητές/τριες του Δ.Π.Μ.Σ. δύνανται
να φοιτούν ατελώς σύμφωνα με την κείμενη νομοθεσία.
Άρθρο 14
Υποτροφίες - Βραβεία
1. Το Δ.Π.Μ.Σ. δύναται, είτε αυτόνομα είτε σε συνεργασία με φορείς του δημόσιου ή ιδιωτικού τομέα, να
παρέχει έναν αριθμό υποτροφιών βάσει αντικειμενικών,
ακαδημαϊκών, οικονομικών και κοινωνικών κριτηρίων
σε φοιτητές/τριες, σύμφωνα με απόφαση της Ε.Π.Σ.,
στην οποία καθορίζεται το ύψος και ο αριθμός των υποτροφιών, τα κριτήρια και τα σχετικά δικαιολογητικά, η
διαδικασία χορήγησης των υποτροφιών, καθώς και οι
υποχρεώσεις και τα δικαιώματα των υποτρόφων. Σε περίπτωση που ένας υπότροφος/η φοιτητής/τρια δεν είναι
συνεπής με τις υποχρεώσεις του/της, η Ε.Π.Σ. προβαίνει
στην αφαίρεση της υποτροφίας του/της.
2. Το Δ.Π.Μ.Σ. δύναται επίσης να χορηγεί βραβεία σε
φοιτητές/τριες με εξαιρετικές επιδόσεις, σύμφωνα με
κριτήρια και διαδικασία που καθορίζεται με απόφαση
της Ε.Π.Σ.
3. Επιπλέον, το Δ.Π.Μ.Σ. δύναται, μετά από αιτιολογημένη απόφαση της Ε.Π.Σ., να απαλλάσσει φοιτητές/τριες
εν όλω ή εν μέρει από την υποχρέωση καταβολής τελών
φοίτησης, υπό την προϋπόθεση παροχής έργου προς το
Πρόγραμμα ή το Ίδρυμα.
Άρθρο 15
Διδάσκοντες στο Δ.Π.Μ.Σ. Ανάθεση διδασκαλίας
1. Κάθε μάθημα διδάσκεται από έναν ή περισσότερους
διδάσκοντες. Η ανάθεση διδακτικού έργου στο Δ.Π.Μ.Σ.
γίνεται σύμφωνα με τις κείμενες διατάξεις.
2. Στις υποχρεώσεις των διδασκόντων περιλαμβάνονται, μεταξύ άλλων, η παροχή πληροφοριών στους/στις
φοιτητές/τριες σχετικά με την περιγραφή του μαθήματος, του συνοπτικού περιεχομένου και τίτλου των διαλέ-
ξεων με παράθεση σχετικής βιβλιογραφίας, του τρόπου
εξέτασης του μαθήματος, η επίβλεψη της διπλωματικής
εργασίας, η επικοινωνία με τους μεταπτυχιακούς φοιτητές. Οι διδάσκοντες ενδείκνυται να χρησιμοποιούν την
ψηφιακή πλατφόρμα του Πανεπιστημίου ή του ΔΠΜΣ ή
του μαθήματος το οποίο διδάσκουν, στην οποία θα περιλαμβάνουν σημειώσεις, παρουσιάσεις, βοηθήματα κ.λπ.
Άρθρο 16
Ορκωμοσία
1. Φοιτητής/τρια που ολοκλήρωσε επιτυχώς τις μεταπτυχιακές σπουδές του/της, ορκίζεται σε τελετή ορ-
κωμοσίας, ενώπιον του Πρύτανη ή του Αντιπρύτανη ως
εκπροσώπου του Πρύτανη, του Κοσμήτορα της Σχολής,
των Προέδρων των Τμημάτων και του/της Διευθυντή/
τριας του Δ.Π.Μ.Σ. Η ορκωμοσία δεν αποτελεί συστατικό
τύπο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του/της
προς τη Γραμματεία του Δ.Π.Μ.Σ. ο/η απόφοιτος/τη μπορεί να ζητήσει τη χορήγηση του τίτλου σπουδών χωρίς
να συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή, μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Στους απόφοιτους που δεν επιθυμούν να δώσουν
όρκο θρησκευτικού τύπου επιτρέπεται απλή επίκληση
της τιμής και συνείδησής τους.
Άρθρο 17
Διοικητική - Οικονομική Υποστήριξη
1. Το Δ.Π.Μ.Σ. υποστηρίζεται από το Τμήμα Γραμματείας Μεταπτυχιακών και Διδακτορικών Σπουδών της
Σχολής Οικονομικών Επιστημών του Ο.Π.Α., κατά τα διαλαμβανόμενα στην υπ’ αρ. 6094/27-09-2019 (Β΄ 3803)
απόφαση της Συγκλήτου του Ο.Π.Α.
2. Στο Δ.Π.Μ.Σ. λειτουργεί επιπλέον ειδική γραμματεία,
η οποία εξυπηρετεί τους/τις φοιτητές/τριες και τους/τις
διδάσκοντες/ουσες του Προγράμματος και συνεπικουρεί
το έργο της Σ.Ε. και του/της Διευθυντή/ντριας.
3. Η οικονομική διαχείριση και εκτέλεση του προϋπολογισμού του Δ.Π.Μ.Σ. εκτελείται από τον Ε.Λ.Κ.Ε./Ο.Π.Α.,
σύμφωνα με τις εκάστοτε ισχύουσες διατάξεις.
Άρθρο 18
Διάρκεια ισχύος
Το Δ.Π.Μ.Σ. «Οικονομική Επιστήμη» με την παρούσα
μορφή θα λειτουργήσει ως το ακαδημαϊκό έτος 2028 2029 σύμφωνα με τις ισχύουσες διατάξεις.
Άρθρο 19
Μεταβατικές διατάξεις
1. Ο παρών Κανονισμός εφαρμόζεται σε φοιτητές/τριες
που έχουν ήδη εγγραφεί κατά την έναρξη ισχύος του
παρόντος, καθώς και σε φοιτητές/τριες που εγγράφονται και αρχίζουν τη φοίτηση τους το ακαδημαϊκό έτος
2023-2024.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
2. Όσα θέματα δεν ρυθμίζονται στον παρόντα Κανονισμό, θα ρυθμίζονται με αποφάσεις των αρμοδίων ορ-
γάνων σύμφωνα με την ισχύουσα νομοθεσία.
ΠΑΡΑΡΤΗΜΑ - Περιεχόμενο Μαθημάτων - Ελάχιστες
Διδακτικές Ώρες
Προπαρασκευαστικά Μαθήματα
Προπαρασκευαστικό στη Στατιστική για Οικονομολόγους (ελάχιστες διδακτικές ώρες 15) Σκοπός του μα-
θήματος είναι η επανάληψη βασικών εννοιών από την
Στατιστική που είναι αναγκαίες στην Οικονομετρία και
σε άλλα μαθήματα. Τα θέματα που καλύπτονται είναι τα
ακόλουθα: Συνεχείς και διακριτές τυχαίες μεταβλητές, πιθανότητες και κατανομές. Μετρο- θεωρητική θεμελίωση
της πιθανότητας. Βασικές θεωρητικές κατανομές. Χαρακτηριστική συνάρτηση και ροπογεννήτριες. Κατανομές
δειγματοληψίας. Έλεγχος υποθέσεων και εκτίμηση με
βάση την μέθοδο της μέγιστης πιθανοφάνειας. Άλλες
μέθοδοι εκτίμησης (μέθοδος των ροπών κ.λπ.). Νόμοι
των μεγάλων αριθμών και κεντρικά οριακά θεωρήματα. Παρουσίαση του γραμμικού υποδείγματος με την
βοήθεια γραμμικής άλγεβρας. Εκτίμηση του γραμμικού
υποδείγματος με τις μεθόδους των ελαχίστων τετραγώνων και μεγίστης πιθανοφάνειας.
Προπαρασκευαστικό στα Μαθηματικά για Οικονομολόγους (ελάχιστες διδακτικές ώρες 15) Σκοπός αυτού τού
προπαρασκευαστικού μαθήματος είναι να παράσχει το
ελάχιστο εκείνο επίπεδο γνώσεων στα Μαθηματικά που
είναι απαραίτητο για τους φοιτητές του προγράμματος.
Περιλαμβάνει: στοιχεία θεωρίας συνόλων, διανύσματα
στο Rn, στοιχεία τοπολογίας στον Ευκλίδειο χώρο, συναρτήσεις και εξισώσεις, γραμμική άλγεβρα και μήτρες,
διαφορικό λογισμό, κοιλότητα/οιονεί κοιλότητα και κυρτότητα/οιονεί κυρτότητα συναρτήσεων, βελτιστοποίη-
ση χωρίς περιορισμούς, βελτιστοποίηση υπό ισοτικούς
περιορισμούς.
Μαθήματα Α’ Εξαμήνου
Μικροοικονομική Θεωρία (ελάχιστες διδακτικές ώρες
36)
Το μάθημα περιλαμβάνει τις εξής θεματικές: Ανταγωνιστική ισορροπία και ανάλυση ευημερίας. Θεωρία
καταναλωτή: προτιμήσεις και παράσταση τους με συναρτήσεις χρησιμότητας, μεγιστοποίηση χρησιμότητας
υπό περιορισμούς, διαψευσιμες προβλέψεις της θεωρίας
καταναλωτή (WARP,GARP, SARP), ιδιότητες των συναρτήσεων έμμεσης χρησιμότητας, ιδιότητες των ατομικών
συναρτήσεων υπερβάλλουσας ζήτησης (H-W-B-SARP),
ιδιότητες των αγοραίων συναρτήσεων υπερβάλλουσας
ζήτησης (H-W-B-αλλά όχι πάντα SARP η WARP), θετικός
και κανονιστικός αντιπροσωπευτικός καταναλωτής. Θεωρία παραγωγού: σύνολα και συναρτήσεις παραγωγής,
μεγιστοποίηση κερδών υπό περιορισμούς, διαψεύσιμες
προβλέψεις της θεωρίας παραγωγού (WARP), ιδιότητες των συναρτήσεων έμμεσου κέρδους, ιδιότητες των
ατομικών συναρτήσεων καθαρής προσφοράς, αντιπροσωπευτικός παραγωγός. Ανταγωνιστική ισορροπία: ορι-
σμός, υπολογιστικά παραδείγματα. Ειδικές περιπτώσεις
(οικονομία 1Χ1Χ2, οικονομία 2Χ2Χ2,ανταλλακτικη οικονομία, μικρή ανοιχτή οικονομία, οικονομίες Leontief και
von Neumann) Ύπαρξη: μεγάλη μη κυρτότητα ως προς
το μέγεθος της αγοράς, περιουσίες στο περίβλημα η στο
εξωτερικό του συνόλου κατανάλωσης. Μοναδικότητα:
WARP και σταθερές αποδόσεις, WARP σε ανταλλακτική οικονομία, φόροι, εξωτερικότητες, παραδείγματά
οικονομιών με αυθαίρετα μεγάλο αριθμό ισορροπιών,
παραδείγματά οικονομιών με ισορροπίες καταταξιμες
κατά παρετο. Ευστάθεια: WARP σε ανταλλακτική οικονομία, συμπληρωματικά και υποκατάστατα αγαθά, wealth
effects, παραδείγματα οικονομιών με μοναδική και ασταθή ισορροπία. Συγκριτική στατική: συμπληρωματικά και
υποκατάστατα αγαθά, wealth effects, τα παράδοξα των
μεταβιβάσεων, της παραγωγικότητας, των μεταρρυθμίσεων και της εξαθλιωτικής ανάπτυξης. Διαψεύσιμες η
μη προβλέψεις της θεωρίας της ανταγωνιστικής ισορροπίας, με και χωρίς εξωτερικότητες. Διαψευσιμότητα
η μη της μοναδικότητας και της ευστάθειας Ανάλυση
ευημερίας Υπολογισμός αρίστων κατά παρετο. πρώτο
και δεύτερο θεώρημα της ευημερίας. Στρεβλώσεις(τρίτο
θεώρημα της ευημερίας) Αντισταθμιζόμενες στρεβλώσεις (το θεώρημα του δευτέρου αρίστου) Ισορροπία με
δημόσια αγαθά, διόρθωση. Εξωτερικότητες: τα τέσσερα
είδη, ισορροπία, αγοραίες και μη διορθώσεις. Το εθνικό
εισόδημα ως δείκτης ευημερίας, με και χωρίς στρεβλώσεις.
Μακροοικονομική Θεωρία (ελάχιστες διδακτικές ώρες
36)
Σκοπός του μαθήματος είναι η παρουσίαση των κύριων υποδειγμάτων που χρησιμοποιούνται στη σύγχρονη
μακροοικονομική ανάλυση και έρευνα, και η εξοικείωση των σπουδαστών με αυτά, καθώς και με τις χρη-
σιμοποιούμενες αναλυτικές μεθόδους και τεχνικές. Το
μάθημα περιλαμβάνει τις εξής θεματικές ενότητες: 1.
Υποδείγματα εξωγενούς και ενδογενούς οικονομικής μεγέθυνσης. 2. Υποδείγματα κατανάλωσης και επενδύσε-
ων. 3. Υποδείγματα της αγοράς χρήματος του επιπέδου
τιμών και του πληθωρισμού. 4. Κλασσικά υποδείγματα
οικονομικών διακυμάνσεων. 5. Κεϋνσιανά υποδείγματα
οικονομικών διακυμάνσεων, ανεργίας και πληθωρισμού.
Οικονομετρία (ελάχιστες διδακτικές ώρες 36)
Το μάθημα αποτελεί ένα τυπικό πρώτο χειρισμό του
γραμμικού υποδείγματος σε προχωρημένο επίπεδο. Καλύπτει την εκτίμηση του γραμμικού υποδείγματος με
την μέθοδο Ελαχίστων Τετραγώνων, στατιστικές ιδιότητες του εκτιμητή σε μικρά και μεγάλα δείγματα, έλεγ-
χο υποθέσεων, παραβίαση των κλασσικών υποθέσεων
και τον εκτιμητή Γενικευμένων ελαχίστων τετραγώνων.
Εξετάζονται επίσης μέθοδοι γραμμικής παλινδρόμησης
για χρονοσειρές, πραγματοποιείται μια εισαγωγή στο μη
γραμμικό υπόδειγμα καθώς και σε μεθόδους εκτίμησής
του όπως η μέθοδος μέγιστης πιθανοφάνειας.
Μαθηματικά για Οικονομολόγους (ελάχιστες διδακτικές ώρες 36)
Δυναμικά συστήματα σε διακριτό χρόνο. Γραμμικές
εξισώσεις διαφορών πρώτου, δεύτερου και ανώτερου
βαθμού. Γραμμικά συστήματα εξισώσεων διαφορών.
Δυναμικά συστήματα σε συνεχή χρόνο. Γραμμικές διαφορικές εξισώσεις πρώτου, δεύτερου και ανώτερου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
βαθμού. Γραμμικά συστήματα διαφορικών εξισώσεων.
Διαγράμματα φάσης. Επίλυση γραμμικών δυναμικών
συστημάτων με ορθολογικές προσδοκίες. Δυναμική αριστοποίηση στα πλαίσια δυναμικών υποδειγμάτων σε
διακριτό και συνεχή χρόνο. Θεωρία αυτομάτου ελέγχου.
Δυναμικός προγραμματισμός.
Μαθήματα Β’ Εξαμήνου
Μικροοικονομική Θεωρία και Πολιτική (ελάχιστες διδακτικές ώρες 36)
1. Δομή αγοράς και κοινωνική ευημερία. Από τον τέλειο ανταγωνισμό στο μονοπώλιο και τον ατελή αντα-
γωνισμό. Άριστη τιμολογιακή πολιτική, ελαστικότητα και
μονοπωλιακή αναποτελεσματικότητα. 2. Βασικές έννοιες
θεωρίας παιγνίων. Εισαγωγή στην ανάλυση στρατηγικής
συμπεριφοράς. Στατικά παίγνια πλήρους πληροφόρησης
και παίγνια στρατηγικής (κανονικής) μορφής. 3. Δυναμικά παίγνια πλήρους πληροφόρησης και παίγνια εκτε-
ταμένης μορφής. Υποπαιγνιακή Τελειότητα. 4. Βασικές
εφαρμογές παιγνιοθεωρητικών εννοιών: Θεωρία ολιγοπωλίου και διαπραγματεύσεις. 5. Επαναλαμβανόμενα
παίγνια και στρατηγικές συμπαιγνίας. 6. Εισαγωγή στα οικονομικά της πληροφόρησης. κίνδυνος, αβεβαιότητα και
αναμενόμενη χρησιμότητα. 7. Στατικά παίγνια ελλιπούς
πληροφόρησης. Ισορροπία κατά Bayes-Nash, Αρχή της
Αποκάλυψης, Κρυμμένη πληροφόρηση και παίγνια ταυτοποίησης, δημοπρασίες. 8. Δυναμικά παίγνια ελλιπούς
πληροφόρησης. Διαδοχική και τέλεια μπεϋζιανή ισορροπία. Παίγνια Σηματοδότησης. 9. Κρυμμένες ενέργειες
και ηθικός κίνδυνος. Υποδείγματα εντολέα-εντολοδόχου
και κινητροδότηση.
Μακροοικονομική Θεωρία και Πολιτική (ελάχιστες
διδακτικές ώρες 36)
Στο μάθημα εξετάζεται η σύγχρονη μακροοικονομική
θεωρία της Οικονομικής Μεγέθυνσης και των Οικονομικών Διακυμάνσεων. Σκοπός του μαθήματος είναι η
παρουσίαση των βασικών υποδειγμάτων που χρησιμοποιούν οι οικονομολόγοι, για να μελετήσουν τις μακρο-
οικονομικές διακυμάνσεις και η εξοικείωση με βασικές
μεθοδολογίες, θεωρίες και τεχνικές της σύγχρονης μακροοικονομικής ανάλυσης. Το μάθημα περιλαμβάνει τις
εξής θεματικές ενότητες: μακροοικονομικά υποδείγματα
κλειστής και ανοιχτής οικονομίας, επιπτώσεις της νομισματικής και δημοσιονομικής πολιτικής σε υποδείγματα
με ατέλειες των αγορών και της οικονομικής πολιτικής.
Ανάλυση Δεδομένων, Εφαρμοσμένη Οικονομετρία &
Υπολογιστικές Μέθοδοι (ελάχιστες διδακτικές ώρες 36)
Υποδείγματα χρονολογικών σειρών (ΑR, MA, ARIMA),
Εκτίμηση των υποδειγμάτων (μέθοδοι ML, LS, NLLS) και
συμπερασματολογία, ολοκληρωμένες-συνολοκληρωμένες σειρές, πολυμεταβλητά υποδείγματα (VAR, VECM,
SVAR). Υποδείγματα μεταβλητότητας (ΑRCH, GARCH,
MGARCH etc) εκτίμηση και ιδιότητες τους, καθώς και
υποδείγματα μεγάλων δεδομένων, (Factor models, PCA,
Large Panel Data).
Μαθήματα επιλογής Β εξαμήνου (ενδεικτικά):
Βιομηχανική Οργάνωση (ελάχιστες διδακτικές ώρες
36)
Στο μάθημα εξετάζονται: Το μοντέλο Cournot και οι
εφαρμογές του. Το μοντέλο του αντιπροσωπευτικού καταναλωτή. Μοντέλα οριζόντιας και κάθετης διαφοροποί-
ησης και η ύπαρξη ισορροπίας. Σχεδιασμός μηχανισμών,
εμπόδια εισόδου, δυναμική τιμολόγηση σε διαρκή και
αποθηκεύσιμα αγαθά, εισαγωγή στην συμπεριφορική
βιομηχανική οργάνωση. Εμπειρική εκτίμηση ολιγοπωλιακών υποδειγμάτων.
Χρηματοοικονομική Θεωρία (ελάχιστες διδακτικές
ώρες 36)
Το μάθημα καλύπτει βασικές αρχές και μεθόδους της
χρηματοοικονομικής ανάλυσης και διαχείρισης χαρτοφυλακίων περιουσιακών στοιχείων. Πιο συγκεκριμένα,
ασχολείται με την επιλογή επενδύσεων ή άριστων χαρτοφυλακίων μετοχών, ή άλλων περιουσιακών στοιχεί-
ων, κάτω από συνθήκες αβεβαιότητας και παρουσιάζει
υποδείγματα αποτίμησης του κινδύνου περιουσιακών
στοιχείων όπως το CAPM ή το ΑΡΤ, αλλά και με δυναμικά υποδείγματα που επιτρέπουν και άλλους κινδύνους
εκτός από αυτούς της αγοράς, όπως το υπόδειγμα του
Merton. Επίσης, παρουσιάζει βασικά εργαλεία αποτίμησης ομολόγων καθώς και βασικές οικονομικές θεωρίες
της καμπύλης των επιτοκίων ή των αποδόσεων ομολόγων διαφορετικής λήξης. Παρουσιάζονται υποδείγματα
προσδιορισμού των μακροχρονίων επιτοκίων της αγοράς και του κινδύνου τους, καθώς και τεχνικές αξιολό-
γησης χαρτοφυλακίων ομολόγων ή μετοχών. Τέλος, το
μάθημα παρουσιάζει υποδείγματα αποτίμησης παραγώγων και αναλύει διαφορετικές μεθόδους αντιστάθμισης
με βάση αυτά.
Ποσοτικές Μέθοδοι στα Χρηματοοικονομικά (ελάχιστες διδακτικές ώρες 36)
Το μάθημα στοχεύει σε μια εις βάθος κατανόηση της
εφαρμοσμένης χρηματοοικονομικής, προκειμένου να
γεφυρωθεί το χάσμα μεταξύ θεωρητικών χρηματοοικονομικών υποδειγμάτων και του (πραγματικού) κόσμου
της εφαρμοσμένης χρηματοοικονομικής. Αναλύονται
τόσο θεωρητικές όσο και πρακτικές πτυχές, οι οποίες
είναι σημαντικές για την κατανόηση των χρηματοπιστωτικών αγορών.
Δημόσια Οικονομική (ελάχιστες διδακτικές ώρες 36)
Το μάθημα εστιάζει στα κίνητρα και τους περιορισμούς των πολιτικών, των γραφειοκρατών και των άλλων
φορέων εξουσίας και εξηγεί γιατί γίνονται συγκεκριμένες
επιλογές πολιτικής. Μελετά τα οικονομικά δεδομένα και
τα οικονομετρικά ευρήματα και διαπιστώνει πότε αυτά
βρίσκονται σε συμφωνία (και πότε όχι) με τις προβλέψεις
των θεωρητικών υποδειγμάτων.
Οικονομικά του Περιβάλλοντος (ελάχιστες διδακτικές
ώρες 36)
Ερμηνεία των οικολογικών προβλημάτων: εξωτερικές
οικονομίες, δημόσια αγαθά, ατελείς αγορές. Θεωρία και
μέτρα πολιτικής για την προστασία του περιβάλλοντος
(άμεσοι διοικητικοί έλεγχοι, φόροι, επιδοτήσεις, σύστημα αδειών ρύπανσης). Εμπειρικές μελέτες.
Μέθοδοι αποτίμησης του οφέλους και του κόστους
των υπηρεσιών του περιβάλλοντος και των φυσικών
πόρων (ωφελιμιστική τιμολόγηση, συνάρτηση ζημιών,
κόστος ταξιδιού, αποτίμηση σε υποθετικές συνθήκες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
προσφοράς (contingent valuation), κ.α.) και εφαρμογές τους. Αναλύσεις οφέλους-κόστους και αναλύσεις
ελαχίστου κόστους. Θεωρία της βέλτιστης χρήσης των
εξαντλήσιμων πόρων και εμπειρικές μελέτες. Ενεργειακή
αγορά και ενεργειακές πολιτικές. Βέλτιστη χρήση των
ανανεώσιμων πόρων. Διατηρήσιμη ανάπτυξη. Κριτικές
και εναλλακτικές προσεγγίσεις.
Οικονομικά Μαθηματικά (ελάχιστες διδακτικές ώρες
36)
Το μάθημα αποτελεί εισαγωγή σε έννοιες της μαθηματικής ανάλυσης που εμφανίζονται στη θεωρία των μετρι-
κών χώρων με εφαρμογές στην οικονομική θεωρία και
την οικονομετρία. Εξετάζει, τοπολογικές έννοιες όπως η
ακολουθιακή σύγκλιση και ή συναρτησιακή συνέχεια, περατοκρατικές έννοιες όπως η συμπάγεια, και μη τοπολο-
γικές έννοιες, όπως η ολική φραγή, οι ομοιομορφίες και
η πληρότητα, καθώς και την αλληλεπίδρασή τους. Αποσκοπεί στην διαμόρφωση προχωρημένου λεξιλογίου
στη μαθηματική ανάλυση που μεταξύ άλλων επιτρέπει,
την αντιμετώπιση ζητημάτων προσέγγισης προβλημάτων βελτιστοποίησης, την διατύπωση και εξαγωγή θεω-
ρημάτων σταθερού σημείου, κ.ο.κ. Τα προαναφερθέντα
θεωρήματα χρησιμοποιούνται στην απόδειξη ύπαρξης
(και ενίοτε μοναδικότητας και προσεγγισιμότητας) λύσεων γενικών συστημάτων εξισώσεων. Εφαρμόζονται
σε προβλήματα που εμφανίζονται π.χ. στη δυναμική
βελτιστοποίηση, στη θεωρία παιγνίων, κ.λπ.
Οικονομικά της Εργασίας (ελάχιστες διδακτικές ώρες
36)
Το μάθημα στοχεύει στο να παρουσιάσει μια εικόνα
της βιβλιογραφίας των σύγχρονων οικονομικών της
εργασίας τόσο σε θεωρητικό όσο και σε εμπειρικό επίπεδο και να εφαρμόσει υποδείγματα και εμπειρικές
τεχνικές που έχουν διδαχθεί σε βασικά μαθήματα της
Μικροοικονομικής και Μακροοικονομικής σε θέματα
που αφορούν στην αγορά εργασίας. Το μάθημα αποσκοπεί στο να μπορούν οι φοιτητές να περιγράψουν τα
βασικά χαρακτηριστικά και τις τελευταίες εξελίξεις στις
αγορές εργασίας των αναπτυγμένων χωρών, να χρησιμοποιούν τις βασικές τεχνικές αριστοποίησης έτσι ώστε
να λύνουν προβλήματα σχετικά με μεγέθη της αγοράς
εργασίας (απασχόληση, μισθοί), καθώς και να αξιολογούν τα εμπειρικά αποτελέσματα της έρευνας για την
αγορά εργασίας σε θέματα σχετικά με την ζήτηση και
την προσφορά εργασίας, την επίδραση των εργατικών
ενώσεων, τις θεωρίες του «αποτελεσματικού μισθού»,
την επίδραση των ελάχιστων μισθών και επιδομάτων
ανεργίας στην ανεργία.
Μεγάλες Βάσεις Δεδομένων και Στατιστική Μάθηση
(ελάχιστες διδακτικές ώρες 36)
Το μάθημα έχει σχεδιαστεί να εισάγει τους φοιτητές
στις έννοιες της διαχείρισης μεγάλων δεδομένων και
ανάλυσης μέσω μεθόδων μηχανικής εκμάθησης. Ξεκινάει με την υπολογιστική ανάλυση και επαγωγή των
μεθόδων Monte Carlo, Bootstrap, k-fold cross-validation
και επαναληπτικές και κυλιόμενες μεθόδους εκτίμησης.
Παρέχει τη βάση για προβλέψεις χρονοσειρών (timeseries forecasting) χρησιμοποιώντας γραμμικά υπο-
δείγματα αλλά και μεθόδους εξομάλυνσης (Kalman
Smoother). Μελετώνται τεχνικές για τη διαχείριση μεγάλων δεδομένων και εξάγονται τα χαρακτηριστικά
των δεδομένων (εποχικότητα, μη-στασιμότητα, κ.λπ.).
Συζητείται το πώς μέθοδοι μη-ελεγχόμενης μηχανικής
εκμάθησης (k-means clustering, principal component
analysis και dynamic factor analysis) μπορούν να εφαρμοστούν στα οικονομικά και χρηματοοικονομικά (τα
παραδείγματα περιλαμβάνουν προβλέψεις, κατασκευή
δεικτών τρεχουσών χρηματοοικονομικών συνθηκών
[Financial Conditions Indexes] και δείκτες αβεβαιότητας
[Uncertainty Indicators]). Αναλύονται μεθόδοι αραιής
παλινδρόμησης (sparse regressions) όπως lasso, ridge
και elastic net. Η θεματολογία επεκτείνεται σε ανισομερή
δεδομένα (unbalanced datasets) και μελετάται η χρήση
bridge equations, MIDAS and U-MIDAS μοντέλων σαν
πιθανές λύσεις. Τέλος, μάθημα περιλαμβάνει μια σειρά
από ειδικά θέματα όπως adaptive learning και εφαρμογές μηχανικής εκμάθησης σε διαχείριση χαρτοφυλακίου
(machine learning in portfolio selection). Εκτός από το
θεωρητικό υπόβαθρο, το μάθημα έχει μια «πρακτική»
φιλοσοφία (“hands-on”) όπου οι φοιτητές εφαρμόζουν
όλες τις θεωρητικές γνώσεις στην πράξη και εξηγούν τα
αποτελέσματα. Η ανάλυση γίνεται μέσω της χρήσης του
R Project for Statistical Analysis ως το κύριο επιστημονικό
λογισμικό.
Ειδικά Θέματα Οικονομικής Θεωρίας (ελάχιστες διδακτικές ώρες 36)
Το μάθημα καλύπτει θέματα όπως Testable implications
of producer theory,Testable implications of consumer
theory, positive properties of competitive equilibrium
(existence, uniqueness, stability, comparative statics),
normative properties of competitive equilibrium (welfare
theorems, taxes and subsidies, externalities, second-best
theorem, measurement of welfare).
Ειδικά Θέματα Εφαρμοσμένης Οικονομετρίας (ελάχιστες διδακτικές ώρες 36)
Το μάθημα καλύπτει θέματα εφαρμοσμένης Οικονομετρίας όπως cross-section regression and heterogeneity,
Panel data Analysis, Nonlinear models (including time
series and Panel data), limited dependent variables
models, simulation based methods, casual and noncausal
methods and bootstrap methods. To μάθημα παρουσιάζει τις μεθόδους και τις οικονομετρικές τους ιδιότητες
και για την διδασκαλία τους χρησιμοποιεί στατιστικά
πακέτα (όπως η R) και πραγματικά δεδομένα.
Ειδικά Θέματα Οικονομετρικής Θεωρίας (ελάχιστες
διδακτικές ώρες 36)
Το μάθημα παρουσιάζει τη Βασική ασυμπτωτική θεωρία για την κλασσική γραμμική παλινδρόμηση, αλλά
και για μη γραμμικά υποδείγματα. Παρουσιάζει τις απαραίτητες έννοιες και ορισμούς στοχαστικής σύγκλισης,
καθώς και τα οριακά θεωρήματα για τους περισσότερους
εκτιμητές στην οικονομετρία (όπως LS, ML kai GMM).
Μελετά τις ιδιότητες των εκτιμητών και αποκομίζει τις
ασυμπτωτικές κατανομές τους. Επίσης, παρουσιάζει την
ασυμπτωτική θεωρία για time series models.
Β. Από τη δημοσίευση της παρούσας παύει να ισχύει
η υπ’ αρ. 19841/10.11.2023 (Β’ 6512) απόφαση της 2ης/
05.10.2023/8ε συνεδρίασης της Συγκλήτου Ο.Π.Α. περί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2302/18.04.2024
Επικαιροποίησης του Κανονισμού Μεταπτυχιακών Σπουδών του Διατμηματικού Προγράμματος Μεταπτυχιακών
Σπουδών με τίτλο «Οικονομική Επιστήμη» των Τμημάτων
Οικονομικής Επιστήμης και Διεθνών και Ευρωπαϊκών
Οικονομικών Σπουδών της Σχολής Οικονομικών Επιστημών του Οικονομικού Πανεπιστημίου Αθηνών.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2024
Ο Πρύτανης
ΔΗΜΗΤΡΗΣ ΜΠΟΥΡΑΝΤΩΝΗΣ

[Source: 20240202302.pdf | Tokens: 50423]